Digi24.ro a publicat advertoriale fără „P”, doar cu un marcaj subtil, pentru Partidul National Liberal.

Publicitate

Cele două texte au doar o mențiune „Acest articol este susținut de PNL”, însă la final, scrie publicația Edupedu.ro.

Cele două texte ar fi trebuit să-și anunțe cititorii încă din titlu că sunt, de fapt, materiale publicitare, după se procedează în mod normal în cazul advertorialelor.

Primul dintre ele o are în centru pe Monica Anisie, ministrul educației, iar cel de-al doilea advertoriale este despre Florin Cîțu, ministrul de finanțe.

Titlurile celor două materiale sunt:

„Cum își continuă elevii educația în criza COVID-19. Măsurile Ministerului Educației”

„Mediul de afaceri păsuit de ANAF în contextul Coronavirus”

N-ar fi pentru prima dată când PNL ar cumpăra reclame fără „P”, ci doar cu mențiunea „Acest articol este susținut de PNL”, mai scrie Edupedu.ro.

Contactați de Paginademedia.ro, oficialii Digi24.ro nu au comentat situația

Vezi știrea integrală pe Edupedu.ro

Raul Bambu

raul.bambupaginademedia.ro